
Langhofer reče, da su ta jaja i više razvijenih pojedinaca našli negdje 
na istom mjestu, gdje sam i ja gore spomenutih 6 komada našao. 
Od ovih dvaju jaja razvilo se je jedno do drugoga dana sasma, dok 
se drugo ni narednih dana nije razvilo. Iste godine našao je već 
koncem maja dobri moj prijatelj, sada već pokojni šumarski nad- 
zornik Gjuro Cesarić u Vrapčanskoj šumi na Dubljanskom putu dva 
komada, a njegov lugar mi je nabrao za razne pokuse oko 30 grama 
glebe u istoj šumi, te držim da je obrao glebu sa barem 15—20 
pojedinaca. Iz toga se vidi, da ta gljiva nekih godina nije podni- 
pošto rijetka. d 
lako je ova gljiva, kad se razvije, poradi odurnog vonja gnjusna, 
to se njezina „jaja“, kad se s njih olupi hladetinasta naslaga, rabe 
kao nadomjestak Gomoljike (Tuber malanosporum (Vitt) — Trüffel).!) 
Schulzer ju opisuje pod br. 505 i kaže: ,Kann zu den selte- 
neren Schwämmen gezählt werden; während ich ihn manches Jahr 
sowohl in den Wäldern der Umgebung von Vinkovce, wie in jenen 
bei Mohäcs wiederholt in mehreren Exemplaren fand, war wieder. 
Jahrzehnte nicht zu sehen“. 
: Pod br. 1444. opisuje Schulzer svoju ,novu“ vrstu Phallus im- 
perialis Schulzer, koju je objelodanio Kalchbrenner u „Icones“ str. 63. 
br. 106. Tab. XL. Fig. 1. — U budapeštanskom Schulzerovu djelu 
opisana je pod br. 641. Ovu gljivu je našao još god. 1847. ožujka 
mjeseca u biskupskoj bašči u Mohaču. 
Prostor mi ne dozvoljava, da se s ovim zanimljivim Schulze- 
rovim nalazom pobliže pozabavim, ali unatoč sviju inače ne bitnih 
razlika, nema sumnje, da je to samo vanredno luksuriozno razvijena 
naša gornja vrsta. 
Geaster. 
Geaster rufescens (Pers.). U cijeloj mojoj dugogodišnjoj praksi 
ovo je prvo nalazište ove ugledne i rijetke „Zvjezdare“. Dne 6. rujna 
našao sam na jednom sasma trulom i skoro u crnicu pretvorenom 
povaljenom bukovom panju cijelu koloniju od 14 pojedinaca u svim 
stadijima razvitka. Dne 8. rujna našao sam isto na jednom takovom, 
ali mahovinom obraslom panju, na mahovini 2 pojedinca, koji su se 
krakovima izvukli i ostavili u panju svoje prazno gnijezdo. Ovo je 
živa bića, koje se pomoću svojih krakova miče. Nadam se, da ću 
imati prigode drugom prilikom da se pobliže pozabavim s ovim 
rodom. 
Nadjeni pojedinci sasma odgovaraju originalnoj diagnozi, tek 
bih htjeo upozoriti, da je nutarnja naslaga vanjske peridije do 5 mm 
debela i mesnata, veoma krhka, sočna i bijela, te na zraku pocrveni. 
Okus joj je ugodan, po mandalama, a miriši po paljevini. Kad se 
ta mesnata naslaga posuši ostaje trajna, kao papir tanka vanjska 
naslaga, koja dobiva zelenkastu ili crnkastu boju. — Cijepa se ve- 
ćinom u 6, ali i u 7—8 krakova. 
Slike ove gljive ne nalazim u nijednom pristupačnom dielu. 
Schulzer je opisuje pod br. 358, gdje se nalazi i veoma uspjela 
i mojoj sasma odgovarajuća slika. 
') D. Herfurth: „Puk“ 1918. 5. br. 
